Papa Benedikt arrin në Uashington, pritet nga Presidenti Bush
Papa tha në komentet për gazetarët që e shoqërojnë, se ndjen “një turp të madh” nga skandalet seksuale të klerit katolik
Është vetëm e dyta herë që një papë vjen në Washington dhe nëpër rrugë janë vendosur flamurë të Vatikanit me këtë rast. Ati i Shenjtë do të bëjë një vizitë të shpejtë në Washington dhe New York. Presidenti Bush e priti me të gjitha nderimet Benediktin. Ai shkoi ta presë Papën në bazën ushtarake pranë Washingtonit, ka ftuar një numër të madh njerëzish për një audiencë me të, si edhe një darkë madhështore në Shtëpinë e Bardhë. Është hera e parë që Presidenti Bush bën përgatitje të tilla - një tregues i simpatisë së madhe që ai ka për Papa Benediktin. , thotë Nancy Brinker, Shefja e Protokollit e Shteteve të Bashkuara. Por entuziazmi i kalon muret e Shtëpisë së Bardhë. Në Bazilikatën Katolike të Uashingtonit, turistë nga i gjithë vendi po shkojnë për të përjetuar ndjesinë e festimeve të kësaj jave. Tommy dhe Donna Wothy udhëtuan të dielën gjithë natën që të arrinin të hënën në Washington. Ata kanë marrë bileta për të dëgjuar meshën të enjten dhe mendojnë se është një shans që vjen një herë në jetë, Ata nuk janë të vetmit. Objektet për nder të Papës Benedikt janë dhuratat më të shitura këtë javë në Uashington. Në Universitetin Katolik fare pranë Bazilikatës, entuziazmi është i ndjeshëm. Motër Eloina Alvarez po merrte biletat për vizitën e Papës në Universitet. Të enjten Benedikti do të marrë pjesë në grumbullimin e vetëm publik në kryeqytetin e vendit, një meshë paradite në Stadiumin e ri të Bejsbollit. Kapaciteti i stadiumit është 46 mijë vende, shumë më pak sesa lista e atyre që donin të merrnin bileta për të marrë pjesë sa u njoftua për vizitën. Por ndërsa shumë vetë prisnin me padurim për Vizitën e Papës, disa demonstrues u mblodhën dje para Shtëpisë së Bardhë për të protestuar kundër abuzimeve seksuale për të cilat janë akuzuar priftërinjë katolikë. //ad//